title: Komission täytäntöönpanoasetus (EU) 2017/2311, annettu 13 päivänä joulukuuta 2017, terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2016/2292 kumoamisesta (ETA:n kannalta merkityksellinen teksti. )

text:
               14.12.2017

               FI

               Euroopan unionin virallinen lehti

               L 331/39

         KOMISSION TÄYTÄNTÖÖNPANOASETUS (EU) 2017/2311,
   annettu 13 päivänä joulukuuta 2017,
   terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2016/2292 kumoamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon verkkovierailuista yleisissä matkaviestinverkoissa unionin alueella 13 päivänä kesäkuuta 2012 annetun Euroopan parlamentin ja neuvoston asetuksen (EU) N:o 531/2012 (1) ja erityisesti sen 6 e artiklan 2 kohdan,
   sekä katsoo seuraavaa:

               (1)

               Asetuksen (EU) N:o 531/2012 mukaan kotimaan operaattorit eivät saisi periä 15 päivästä kesäkuuta 2017 lähtien verkkovierailuasiakkailta missään jäsenvaltiossa mitään lisämaksuja kotimaan vähittäishintojen lisäksi, kun kyseessä ovat säännellyt vastaanotetut verkkovierailupuhelut, kohtuullisen käytön politiikan mukaisissa rajoissa.

               (2)

               Asetuksessa (EU) N:o 531/2012 sallitaan, että kotimaiset operaattorit voivat 15 päivän kesäkuuta 2017 jälkeen soveltaa kotimaisen vähittäishinnan lisäksi lisämaksua säänneltyjen vähittäistason verkkovierailupalvelujen kulutuksesta kohtuullisen käytön politiikan mukaisten rajojen ylittävältä osin.

               (3)

               Asetuksessa (EU) N:o 531/2012 rajataan säänneltyjen verkkovierailupuhelujen vastaanottamisesta perittävä lisämaksu terminointimaksujen enimmäismäärien painotettuun keskiarvoon unionissa.

               (4)

               Komission täytäntöönpanoasetuksessa (EU) 2016/2292 (2) vahvistetaan vuonna 2017 sovellettava terminointimaksujen enimmäismäärien painotettu keskiarvo unionissa käyttäen perustana 1 päivältä heinäkuuta 2016 peräisin olevia tietojen arvoja.

               (5)

               Euroopan sähköisen viestinnän sääntelyviranomaisten yhteistyöelin on toimittanut komissiolle jäsenvaltioiden kansallisilta sääntelyviranomaisilta koottuja päivitettyjä tietoja terminointimaksujen enimmäismääristä, jotka ne ovat asettaneet Euroopan parlamentin ja neuvoston direktiivin 2002/21/EY (3) 7 ja 16 artiklan ja Euroopan parlamentin ja neuvoston direktiivin 2002/19/EY (4) 13 artiklan mukaisesti yksittäiseen matkaviestinverkkoon laskevan puheliikenteen kansallisilla tukkumarkkinoilla, ja tilaajien kokonaismääristä jäsenvaltioissa.

               (6)

               Komissio on asetuksen (EU) N:o 531/2012 mukaisesti laskenut terminointimaksujen enimmäismäärien painotetun keskiarvon unionissa i) kertomalla yksittäisessä jäsenvaltiossa sallitun terminointimaksujen enimmäismäärän kyseisen jäsenvaltion tilaajien enimmäismäärällä, ii) laskemalla tämän tulon yhteen kaikkien jäsenvaltioiden osalta ja iii) jakamalla näin saadun kokonaissumman kaikkien jäsenvaltioiden tilaajien kokonaismäärällä käyttäen perustana 1 päivältä heinäkuuta 2017 peräisin olevia tietojen arvoja. Euroalueeseen kuulumattomiin jäsenvaltioihin sovellettu valuuttakurssi on Euroopan keskuspankin tietokannasta saatu keskiarvo vuoden 2017 toiselta neljännekseltä.

               (7)

               Tämän vuoksi on tarpeen päivittää täytäntöönpanoasetuksessa (EU) 2016/2292 vahvistettu terminointimaksujen enimmäismäärien painotettu keskiarvo unionissa.

               (8)

               Sen vuoksi täytäntöönpanoasetus (EU) 2016/2292 olisi kumottava.

               (9)

               Komission olisi asetuksen (EU) N:o 531/2012 mukaisesti tarkasteltava terminointimaksujen enimmäismäärien painotettua keskiarvoa unionissa uudelleen vuosittain.

               (10)

               Tässä asetuksessa säädetyt toimenpiteet ovat viestintäkomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Terminointimaksujen enimmäismäärien painotettu keskiarvo unionissa on 0,0091 euroa minuutilta.
   2 artikla
   Kumotaan täytäntöönpanoasetus (EU) 2016/2292.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 172, 30.6.2012, s. 10.

      (2)  Komission täytäntöönpanoasetus (EU) 2016/2292, annettu 16 päivänä joulukuuta 2016, terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2015/2352 kumoamisesta (EUVL L 344, 17.12.2016, s. 77).

      (3)  Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33).

      (4)  Euroopan parlamentin ja neuvoston direktiivi 2002/19/EY, annettu 7 päivänä maaliskuuta 2002, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (käyttöoikeusdirektiivi) (EYVL L 108, 24.4.2002, s. 7).


title: Komission täytäntöönpanoasetus (EU) 2017/2313, annettu 13 päivänä joulukuuta 2017, unionin alueella tapahtuvia siirtoja varten käytettävän kasvipassin sekä suoja-alueelle tuontia ja suoja-alueella tapahtuvia siirtoja varten käytettävän kasvipassin muotoeritelmien vahvistamisesta

text:
               14.12.2017

               FI

               Euroopan unionin virallinen lehti

               L 331/44

         KOMISSION TÄYTÄNTÖÖNPANOASETUS (EU) 2017/2313,
   annettu 13 päivänä joulukuuta 2017,
   unionin alueella tapahtuvia siirtoja varten käytettävän kasvipassin sekä suoja-alueelle tuontia ja suoja-alueella tapahtuvia siirtoja varten käytettävän kasvipassin muotoeritelmien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 83 artiklan 7 kohdan,
   sekä katsoo seuraavaa:

               (1)

               Asetuksen (EU) 2016/2031 83 artiklan 7 kohdassa siirretään komissiolle valta vahvistaa unionin alueella tapahtuvia siirtoja varten käytettävien kasvipassien sekä suoja-alueelle tuontia ja suoja-alueella tapahtuvia siirtoja varten käytettävien kasvipassien muotoeritelmät. Jotta voidaan varmistaa hyvä näkyvyys ja selkeä luettavuus, on tärkeää, että kasvipasseilla on vakiomuoto. Tämä varmistaa myös sen, että kasvipassit ovat selkeästi erotettavissa muista tiedoista tai etiketeistä.

               (2)

               Koska ne kasvit, kasvituotteet ja muut tavarat, joille tarvitaan kasvipassi, ovat erikokoisia ja niillä on erilaisia ominaisuuksia, olisi kasvipassien muotoeritelmissä sallittava tietynasteinen jousto. Näin ollen jokaisessa kasvipassiluokassa, joka sisältyy liitteen A–D kohtaan, pitäisi olla useita vaihtoehtoisia malleja, jotka mahdollistavat näiden erojen huomioimisen, jotka liittyvät kasveihin, kasvituotteisiin tai muihin tavaroihin, joille tarvitaan kasvipassi. Tämän lisäksi näiden mallien ei pitäisi erikseen määrittää kasvipassien kokoa, reunaviivan käyttöä, niiden elementtien kokosuhteita ja niissä käytettäviä kirjasimia.

               (3)

               Kasvipassin elementit pitäisi järjestää suorakaiteen tai neliön muotoon, ja niiden tulisi olla selkeästi erotettuja kaikesta muusta tekstistä tai kuvamateriaalista reunaviivan tai vastaavan avulla. Kuten kokemus on osoittanut, tämä on tärkeää, jotta kasvipassien näkyvyys ja erotettavuus kaikista muista tiedoista tai etiketeistä paranee.

               (4)

               Oikeusvarmuuden vuoksi tätä asetusta olisi sovellettava samasta päivästä kuin asetusta (EU) 2016/2031.

               (5)

               Monet kasvit, kasvituotteet ja muut tavarat, joille myönnetään kasvipassi komission direktiivin 92/105/ETY (2) mukaisesti ennen tämän asetuksen soveltamispäivää, ovat vieläkin markkinoilla tai niitä siirretään tämän päivämäärän jälkeen. Koska mikään terveyteen liittyvä huolenaihe ei vaadi muotoeritelmien välitöntä muuttamista, kasvipassien, jotka on myönnetty ennen 14 päivää joulukuuta 2019, olisi pysyttävä voimassa 14 päivää joulukuuta 2023 asti.

               (6)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kasvipassien mallit
   1.   Unionin alueella tapahtuvia siirtoja varten käytettävän kasvipassin on vastattava jotakin liitteen A osassa esitettyä mallia.
   2.   Suoja-alueelle tuomista ja suoja-alueella tapahtuvia siirtoja varten käytettävän kasvipassin on vastattava jotakin liitteen B osassa esitettyä mallia.
   3.   Yhdistetyn unionin alueella tapahtuvia siirtoja varten käytettävä kasvipassin ja asetuksen (EU) 2016/2031 83 artiklan 5 kohdan toisessa alakohdassa tarkoitetun sertifiointietiketin on vastattava jotakin liitteen C osassa esitettyä mallia.
   4.   Yhdistetyn suoja-alueelle tuomista ja suoja-alueella tapahtuvia siirtoja varten käytetyn kasvipassin ja asetuksen (EU) 2016/2031 83 artiklan 5 kohdan kolmannessa alakohdassa tarkoitetun sertifiointietiketin on vastattava yhtä liitteen D osassa esitettyä mallia.
   2 artikla
   Vaatimukset kasvipassien ominaisuuksille
   Asetuksen (EU) 2016/2031 liitteessä VII vahvistetut kasvipassin elementit on järjestettävä suorakaiteen tai neliön muotoon, ja niiden tulee olla luettavissa ilman visuaalisia apuvälineitä.
   Niiden tulee olla reunaviivan sisäpuolella tai muuten selvästi erotettu kaikesta tekstistä ja kuvamateriaalista, jotta ne ovat helposti nähtävissä ja selkeästi erotettavissa.
   3 artikla
   Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   4 artikla
   Soveltamispäivä
   Tätä asetusta sovelletaan 14 päivästä joulukuuta 2019 alkaen.
   Kasvipassit, jotka on myönnetty direktiivin 92/105/ETY nojalla ennen 14 päivää joulukuuta 2019, ovat voimassa 14 päivään joulukuuta 2023.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 317, 23.11.2016, s. 4.

      (2)  Komission direktiivi 92/105/ETY, annettu 3 päivänä joulukuuta 1992, tiettyjä kasveja, kasvituotteita tai muita tavaroita yhteisön sisällä kuljetettaessa käytettävien kasvipassien standardoinnista ja kasvipassien myöntämistä koskevien yksityiskohtaisten sääntöjen vahvistamisesta sekä niiden korvaamiseen liittyvistä edellytyksistä ja yksityiskohtaisista säännöistä (EYVL L 4, 8.1.1993, s. 22).

      LIITE
      Tekninen eritelmä: Malleissa olevien kasvipassien koko, reunaviivojen käyttö, elementtien kokosuhteet ja kirjasimet ovat vain esimerkkejä.
      Unionin lippu voi olla värillinen tai mustavalkoinen, jossa tähdet voivat olla valkoisia ja tausta musta tai päinvastoin.
      Selitteet

                  1.

                  Sanat ”Kasvipassi” tai ”Kasvipassi – SUOJA-ALUE” englanniksi ja tarvittaessa toisella unionin virallisella kielellä, erotettuna vinoviivalla.

                  2.

                  Asianomaisten kasvilajien tai taksonien kasvitieteelliset nimet, kun on kyse kasveista ja kasvituotteista, tai muussa tapauksessa asianomaisten tavaroiden ja valinnaisesti lajikkeiden nimet.

                  3.

                  Asetuksen (EU) 2016/2031 67 artiklan a alakohdassa tarkoitetun ISO 3166-1-alpha-2-standardin (1) mukainen sen jäsenvaltion kaksikirjaiminen koodi, jossa kasvipassin myöntävä ammattimainen toimija on rekisteröity.

                  4.

                  Kyseisen ammattimaisen toimijan kirjaimin, numeerisesti tai aakkosnumeerisesti ilmoitettu kansallinen rekisteröintinumero.

                  5.

                  Tarvittaessa asianomaisen kasvin, kasvituotteen tai muun tavaran jäljitettävyyskoodi.

                  6.

                  Tarvittaessa jäljitettävyyskoodia täydentävä yksilöllinen viivakoodi, QR-koodi, hologrammi, siru tai muu tunniste.

                  7.

                  Tarvittaessa asetuksen (EU) 2016/2031 67 artiklan a alakohdassa tarkoitetun ISO 3166-1-alpha-2-standardin mukainen alkuperäjäsenvaltion tai -valtioiden kaksikirjaiminen koodi tai koodit.

                  8.

                  Tarvittaessa alkuperämaana olevan kolmannen maan tai alkuperämaina olevien kolmansien maiden nimet tai niiden ISO 3166-1-alpha-2-standardissa tarkoitetut kaksikirjaimiset koodit.

                  9.

                  Suoja-aluekaranteenituhoojien tieteelliset nimet tai asetuksen (EU) 2016/2031 32 artiklan 3 kohdassa tarkoitetut kyseisille tuhoojille osoitetut koodit.

                  10.

                  Tarvittavat tiedot neuvoston direktiivin 66/401/ETY (2) 10 artiklan 1 kohdassa, neuvoston direktiivin 66/402/ETY (3) 10 artiklan 1 kohdassa, neuvoston direktiivin 68/193/ETY (4) 10 artiklan 1 kohdassa, neuvoston direktiivin 2002/54/EY (5) 12 artiklassa, neuvoston direktiivin 2002/55/EY (6) 28 artiklan 1 kohdassa, neuvoston direktiivin 2002/56/EY (7) 13 artiklan 1 kohdassa ja neuvoston direktiivin 2002/57/EY (8) 12 artiklan 1 kohdassa tarkoitetun siementen ja lisäysaineiston virallista etikettiä varten ja neuvoston direktiivin 2008/90/EY (9) 9 artiklan 1 kohdan b alakohdassa tarkoitetun esiperus-, perus- tai sertifioidun aineiston virallista etikettiä varten.

         A OSA

         Asetuksen 1 artiklan 1 kohdassa tarkoitettujen unionin alueella tapahtuvia siirtoja varten käytettävien kasvipassien mallit

         B OSA

         Asetuksen 1 artiklan 2 kohdassa tarkoitettujen suoja-alueelle tuomista ja suoja-alueella tapahtuvia siirtoja varten käytettävien kasvipassien mallit

         C OSA

         Yhdistettyjen unionin alueella tapahtuvia siirtoja varten käytettävien kasvipassien ja 1 artiklan 3 kohdassa tarkoitettujen sertifiointietikettien mallit

         D OSA

         Yhdistettyjen suoja-alueelle tuomista ja suoja-alueella tapahtuvia siirtoja varten käytettävien kasvipassien ja 1 artiklan 4 kohdassa tarkoitettujen sertifiointietikettien mallit

         (1)  ISO 3166-1:2006, Maiden ja niiden hallintoalueiden nimien tunnukset – Osa 1: Maiden nimien tunnukset. Kansainvälinen standardisoimisjärjestö, Geneve.

         (2)  Neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan (EYVL 125, 11.7.1966, s. 2298/66).

         (3)  Neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan (EYVL 125, 11.7.1966, s. 2309/66).

         (4)  Neuvoston direktiivi 68/193/ETY, annettu 9 päivänä huhtikuuta 1968, viiniköynnöksen kasvullisen lisäysaineiston pitämisestä kaupan (EYVL L 93, 17.4.1968, s. 15).

         (5)  Neuvoston direktiivi 2002/54/EY, annettu 13 päivänä kesäkuuta 2002, juurikkaiden siementen pitämisestä kaupan (EYVL L 193, 20.7.2002, s. 2).

         (6)  Neuvoston direktiivi 2002/55/EY, annettu 13 päivänä kesäkuuta 2002, vihannesten siementen pitämisestä kaupan (EYVL L 193, 20.7.2002, s. 33).

         (7)  Neuvoston direktiivi 2002/56/EY, annettu 13 päivänä kesäkuuta 2002, siemenperunoiden pitämisestä kaupan (EYVL L 193, 20.7.2002, s. 60).

         (8)  Neuvoston direktiivi 2002/57/EY, annettu 13 päivänä kesäkuuta 2002, öljy- ja kuitukasvien siementen pitämisestä kaupan (EYVL L 193, 20.7.2002, s. 74).

         (9)  Neuvoston direktiivi 2008/90/EY, annettu 29 päivänä syyskuuta 2008, hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan (EUVL L 267, 8.10.2008, s. 8).


title: Komission täytäntöönpanoasetus (EU) 2017/2324, annettu 12 päivänä joulukuuta 2017, tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti. )

text:
               15.12.2017

               FI

               Euroopan unionin virallinen lehti

               L 333/10

         KOMISSION TÄYTÄNTÖÖNPANOASETUS (EU) 2017/2324,
   annettu 12 päivänä joulukuuta 2017,
   tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
   sekä katsoo seuraavaa:

               (1)

               Glyfosaatti sisällytettiin komission direktiivillä 2001/99/EY (2) tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen glyfosaatti hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 15 päivänä joulukuuta 2017.

               (4)

               Hakemus, jossa pyydettiin uusimaan tehoaineen glyfosaatti sisällyttäminen direktiivin 91/414/ETY liitteeseen I, jätettiin komission asetuksen (EU) N:o 1141/2010 (5) 4 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut asetuksen (EU) N:o 1141/2010 9 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 20 päivänä joulukuuta 2013.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Kun glyfosaatin karsinogeenista potentiaalia koskevat Kansainvälisen syöväntutkimuslaitoksen päätelmät oli julkaistu 20 päivänä maaliskuuta 2015, komissio antoi 29 päivänä huhtikuuta 2015 elintarviketurvallisuusviranomaiselle tehtäväksi tarkastella uudelleen taustatietoja ja sisällyttää kyseiset havainnot päätelmäänsä 13 päivään elokuuta 2015 mennessä.

               (9)

               Jotta Kansainvälisen syöväntutkimuslaitoksen tiedot (6) ja poikkeuksellisen suuri määrä jäsenvaltioilta ja yleisöltä saatuja huomautuksia voitiin arvioida asianmukaisesti, komissio pidensi elintarviketurvallisuusviranomaisen päätelmien määräaikaa 30 päivään lokakuuta 2015.

               (10)

               Elintarviketurvallisuusviranomainen ilmoitti 30 päivänä lokakuuta 2015 komissiolle päätelmänsä (7) siitä, voidaanko glyfosaatin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti glyfosaattia koskevan tarkastelukertomuksen luonnoksen pysyvälle kasvi-, eläin-, elintarvike- ja rehukomitealle 28 päivänä tammikuuta 2016.

               (11)

               Hakijalle annettiin mahdollisuus esittää huomautuksensa tarkastelukertomuksen luonnoksesta.

               (12)

               Pysyvässä kasvi-, eläin-, elintarvike- ja rehukomiteassa 18 ja 19 päivänä toukokuuta 2016 käydyissä keskusteluissa todettiin, että glyfosaattiin liittyvässä erityistilanteessa eräät jäsenvaltiot katsoivat riskinhallinnasta vastaavina tahoina, että oli aiheellista saada Euroopan kemikaaliviraston, jäljempänä ’kemikaalivirasto’, riskinarviointikomitealta lausunto glyfosaatin yhdenmukaistetusta luokittelusta sen karsinogeenisuuden osalta ennen hyväksynnän uusimista koskevan päätöksen tekemistä, koska kyseinen lausunto saattaisi olla merkityksellinen asetuksessa (EY) N:o 1107/2009 vahvistettuihin kriteereihin perustuvan hyväksynnän kannalta.

               (13)

               Myös pysyvän kasvi-, eläin-, elintarvike- ja rehukomitean ulkopuolella käytiin laajoja keskusteluja glyfosaatin hyväksynnän mahdollisesta uusimisesta. Euroopan parlamentti hyväksyi 13 päivänä huhtikuuta 2016 (8) ja 24 päivänä lokakuuta 2017 (9) päätöslauselmat eri luonnoksista komission täytäntöönpanoasetukseksi tehoaineen glyfosaatti hyväksynnän uusimisesta, ja 6 päivänä lokakuuta 2017 Euroopan komissio otti virallisesti vastaan vaatimukset täyttäneen eurooppalaisen kansalaisaloitteen (10), jossa nimenomaan viitataan glyfosaattiin yhdessä sen kolmesta tavoitteesta ja jossa on varmennettu allekirjoitus vähintään miljoonalta unionin kansalaiselta vähintään seitsemästä jäsenvaltiosta.

               (14)

               Koska kemikaaliviraston riskinarviointikomitean lausuntoa glyfosaatin yhdenmukaistetusta luokittelusta sen karsinogeenisuuden suhteen pidettiin tarpeellisena, esittelevä jäsenvaltio toimitti 17 päivänä maaliskuuta 2016 Euroopan parlamentin ja neuvoston asetuksen (EY) N:o 1272/2008 (11) 37 artiklan mukaisesti luokitusta, mukaan lukien vaaraluokka ”syöpää aiheuttava”, koskevan asiakirja-aineiston. Kun otetaan huomioon tällaisen asiakirja-aineiston analysointiin tarvittava aika, tehoaineen hyväksynnän voimassaoloa jatkettiin komission täytäntöönpanoasetuksella (EU) 2016/1056 (12) kuudella kuukaudella siitä päivästä, jona komissio vastaanottaa kemikaaliviraston riskinarviointikomitean lausunnon, mutta kuitenkin enintään 31 päivään joulukuuta 2017. Tällä välin tehoaineen hyväksymisedellytyksiä muutettiin uuden tieteellisen ja teknisen tietämyksen perusteella komission täytäntöönpanoasetuksella (EU) 2016/1313 (13).

               (15)

               Kemikaaliviraston riskinarviointikomitea antoi lausuntonsa (14)15 päivänä maaliskuuta 2017 ja toimitti sen komissiolle 15 päivänä kesäkuuta 2017. Komissio julkaisi Euroopan unionin virallisessa lehdessä28 päivänä kesäkuuta 2017 ilmoituksen (15), jossa vahvistetaan lausunnon vastaanottaminen. Lausunnossaan kemikaaliviraston riskinarviointikomitea päätteli yhteisymmärryksessä, että nyt käytettävissä olevan tiedon pohjalta ei ole perusteltua antaa glyfosaatille vaaraluokitusta karsinogeenisuuden osalta.

               (16)

               Lokakuussa 2015 antamissaan päätelmissä elintarviketurvallisuusviranomainen totesi joidenkin tietojen puuttuvan, jotta voitaisiin sulkea pois yhdessä tutkimuksessa havaittu mahdollinen hormonitoimintaan kohdistuva vaikutus. Tätä koskevat merkitykselliset tiedot tulivat saataville liian myöhään vertaisarviointiin sisällyttämistä varten. Komissio pyysi 27 päivänä syyskuuta 2016 elintarviketurvallisuusviranomaista arvoimaan kyseiset lisätiedot. Elintarviketurvallisuusviranomainen ilmoitti 7 päivänä syyskuuta 2017 (16) komissiolle päätelmänsä glyfosaatin mahdollisista hormonitoimintaa häiritsevistä ominaisuuksista. Päätelmissään elintarviketurvallisuusviranomainen vahvisti, että tietojen puuttuminen oli asianmukaisesti paikattu, sillä toksikologian alalla saatavilla olevan kattavan tietokannan perusteella todistusnäyttö osoittaa, että glyfosaatilla ei ole hormonitoimintaa häiritseviä ominaisuuksia estrogeenin, androgeenin, kilpirauhashormonien tai steroidogeneesin vaikutustavan kautta. Saatavilla olevat ympäristötoksikologian tutkimukset eivät ole ristiriidassa tämän päätelmän kanssa.

               (17)

               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden tehoainetta glyfosaatti sisältävän kasvinsuojeluaineen yhden tai useamman edustavan käyttötarkoituksen osalta. Kyseisten hyväksymiskriteerien katsotaan näin ollen täyttyvän.

               (18)

               Sen vuoksi on asianmukaista uusia tehoaineen glyfosaatti hyväksyntä.

               (19)

               Vaikka tehoaineesta glyfosaatti on jo suuri määrä tietoa ja sen arvioinnissa on päädytty päätelmään, jonka mukaan tehoaineen glyfosaatti hyväksyntä olisi uusittava, lisätietoja glyfosaatista julkaistaan poikkeuksellisen runsaasti muihin tehoaineisiin verrattuna. Tämän vuoksi tieteen ja tekniikan alalla mahdollisesti tapahtuva nopea kehitys olisi otettava huomioon päätettäessä glyfosaatin hyväksynnän voimassaolon pituudesta ja olisi myös muistettava, että glyfosaatti on yksi laajimmin unionissa käytetyistä rikkakasvien torjunta-aineista.

               (20)

               Kun otetaan huomioon nämä erityispiirteet ja muut edellä johdanto-osan kappaleissa mainitut perustellut seikat ja pidetään mielessä, että on tarpeen varmistaa turvallisuuden ja suojelun taso, joka vastaa unionissa tavoitteena olevaa korkeatasoista suojelua, on riskinhallinnan näkökulmasta perusteltua myöntää glyfosaatille hyväksynnän uusiminen viiden vuoden ajaksi, jolloin varmistetaan, että glyfosaatin uudelleenarviointi on ensi sijalla muihin tehoaineisiin nähden.

               (21)

               Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on tarpeen liittää tiettyjä edellytyksiä ja rajoituksia.

               (22)

               Asetuksen (EY) N:o 1107/2009 20 artiklan 3 kohdan mukaisesti, luettuna yhdessä sen 13 artiklan 4 kohdan kanssa, täytäntöönpanoasetuksen (EU) N:o 540/2011 liitettä olisi muutettava.

               (23)

               Ottaen huomioon, että glyfosaatin nykyisen hyväksynnän voimassaoloaika päättyy 15 päivänä joulukuuta 2017, tämän asetuksen olisi tultava voimaan mahdollisimman pian.

               (24)

               Tätä asetusta olisi sovellettava sitä päivää seuraavasta päivästä, jona tehoaineen glyfosaatti hyväksyntä johdanto-osan 3 kappaleen mukaisesti päättyy.

               (25)

               Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Tässä asetuksessa säädetyt toimenpiteet ovat muutoksenhakukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusiminen
   Uusitaan tehoaineen glyfosaatti hyväksyntä liitteessä I esitetyn mukaisesti kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 16 päivästä joulukuuta 2017.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 12 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2001/99/EY, annettu 20 päivänä marraskuuta 2001, kasvinsuojeluaineiden markkinoille saattamisesta annetun neuvoston direktiivin 91/414/ETY liitteen I muuttamisesta tehoaineiden glyfosaatti ja tifensulfuronimetyyli sisällyttämiseksi siihen (EYVL L 304, 21.11.2001, s. 14).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta annetun täytäntöönpanoasetuksen (EU) N:o 540/2011 muuttamisesta (EUVL L 153, 11.6.2011, s. 1).

      (5)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

      (6)  IARC Monographs on the Evaluation of Carcinogenic Risks to Humans, Volume 112 (2015). Saatavilla verkossa osoitteessa www.iarc.fr.

      (7)  EFSA (Euroopan elintarviketurvallisuusviranomainen), 2015. Conclusion on the peer review of the pesticide risk assessment of the active substance glyphosate. EFSA Journal 2015;13(11):4302, 107 pp. doi:10.2903/j.efsa.2015.4302. Saatavilla verkossa osoitteessa: www.efsa.europa.eu.

      (8)  Euroopan parlamentin päätöslauselma 13. huhtikuuta 2016 ehdotuksesta komission täytäntöönpanoasetukseksi tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta (D044281/01–2016/2624(RSP)). Saatavilla verkossa osoitteessa http://www.europarl.europa.eu/sides/getDoc.do?type=TA&reference=P8-TA-2016-0119&language=FI&ring=B8-2016-0439.

      (9)  Euroopan parlamentin päätöslauselma 24. lokakuuta 2017 ehdotuksesta komission täytäntöönpanoasetukseksi tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta (D053565-01/01 – 2017/2904(RSP). Saatavilla verkossa osoitteessa http://www.europarl.europa.eu/sides/getDoc.do?type=TA&reference=P8-TA-2017-0395&language=FI&ring=B8-2017-0567.

      (10)  Komission rekisteröintinumero: ECI(2017)000002, saatavilla verkossa osoitteessa http://ec.europa.eu/citizens-initiative/public/initiatives/successful/details/2017/000002?lg=en.

      (11)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (12)  Komission täytäntöönpanoasetus (EU) 2016/1056, annettu 29 päivänä kesäkuuta 2016, täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksynnän voimassaoloajan pidentämiseksi (EUVL L 173, 30.6.2016, s. 52).

      (13)  Komission täytäntöönpanoasetus (EU) 2016/1313, annettu 1 päivänä elokuuta 2016, täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksymisedellytysten osalta (EUVL L 208, 2.8.2016, s. 1).

      (14)  Euroopan kemikaalivirasto (ECHA) (2017) Opinion of the Committee for Risk Assessment proposing harmonised classification and labelling of glyphosate (ISO); N-(phosphonomethyl)glycine (EC Number: 213-997-4; CAS Number: 1071-83-6).

      (15)  Komission ilmoitus glyfosaatin EU:n tasolla yhdenmukaistetusta luokituksesta ja merkinnästä annetun Euroopan kemikaaliviraston riskinarviointikomitean lausunnon saapumispäivästä (EUVL C 204, 28.6.2017, s. 5).

      (16)  EFSA (Euroopan elintarviketurvallisuusviranomainen), 2017. Conclusion on the peer review of the pesticide risk assessment of the potential endocrine disrupting properties of glyphosate. EFSA Journal 2017;15(9):4979, 20 pp. https://doi.org/10.2903/j.efsa.2017.4979.

      LIITE I

                  Nimi,
                  tunnistenumero

                  IUPAC-nimi

                  Puhtaus (1)

                  Hyväksymispäivä

                  Hyväksynnän päättymispäivä

                  Erityiset säännökset

                  Glyfosaatti
                  CAS-numero: 1071-83-6
                  CIPAC-numero: 284

                  N-(fosfonometyyli)-glysiini

                  ≥ 950 g/kg
                  Epäpuhtaudet:
                  Formaldehydi, vähemmän kuin 1 g/kg

                     N-nitroso-glyfosaatti, vähemmän kuin 1 mg/kg

                  16. joulukuuta 2017

                  15. joulukuuta 2022

                  Lupa voidaan myöntää ainoastaan rikkakasvien torjunta-aineena käyttöä varten.
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon glyfosaattia koskevan tarkastelukertomuksen päätelmät ja erityisesti sen lisäykset I ja II.
                  Tässä yleisarvioinnissa jäsenvaltioiden on kiinnitettävä erityistä huomiota

                              —

                              pohjavesien suojeluun haavoittuvilla alueilla erityisesti muussa käytössä kuin viljelyksillä,

                              —

                              käyttäjien ja harrastekäyttäjien suojeluun,

                              —

                              maalla eläville selkärankaisille ja muille kuin kohdelajeina oleville maakasveille aiheutuvaan riskiin,

                              —

                              muiden kuin kohdelajeina olevien maalla elävien niveljalkaisten ja selkärankaisten monimuotoisuudelle ja runsaudelle ravintoverkon vuorovaikutuksen kautta aiheutuvaan riskiin,

                              —

                              siihen, että käyttö ennen sadonkorjuuta on hyvien maatalouskäytäntöjen mukaista.

                        Käyttöedellytyksiin on tarvittaessa sisällyttävä riskinhallintatoimenpiteitä.
                  Jäsenvaltioiden on varmistettava, että glyfosaattia sisältävien kasvinsuojeluaineiden käyttö minimoidaan direktiivin 2009/128/EY 12 artiklan a alakohdassa luetelluilla tietyillä alueilla.
                  Jäsenvaltioiden on varmistettava vastaavuus kaupallisesti valmistetun teknisen materiaalin ja toksikologisuustutkimuksissa käytetyn testausmateriaalin spesifikaatioiden välillä.
                  Jäsenvaltioiden on varmistettava, että glyfosaattia sisältävät kasvinsuojeluaineet eivät sisällä apuainetta polyetoksyloitu talialkyyliamiini (CAS-numero: 61791-26-2).

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

      LIITE II
      Muutetaan täytäntöönpanoasetuksen (EU) N:o 540/2011 liite seuraavasti:

                  1)

                  Poistetaan A osasta glyfosaattia koskeva 25 kohta.

                  2)

                  Lisätään B osaan kohta seuraavasti:

                              Nimi,
                              tunnistenumero

                              IUPAC-nimi

                              Puhtaus (1)

                              Hyväksymispäivä

                              Hyväksynnän päättymispäivä

                              Erityiset säännökset

                              ”118

                              Glyfosaatti
                              CAS-numero: 1071-83-6
                              CIPAC-numero: 284

                              N-(fosfonometyyli)-glysiini

                              ≥ 950 g/kg
                              Epäpuhtaudet:
                              Formaldehydi, vähemmän kuin 1 g/kg

                                 N-nitroso-glyfosaatti, vähemmän kuin 1 mg/kg

                              16. joulukuuta 2017

                              15. joulukuuta 2022

                              Lupa voidaan myöntää ainoastaan rikkakasvien torjunta-aineena käyttöä varten.
                              Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon glyfosaattia koskevan tarkastelukertomuksen päätelmät ja erityisesti sen lisäykset I ja II.
                              Tässä yleisarvioinnissa jäsenvaltioiden on kiinnitettävä erityistä huomiota

                                          —

                                          pohjavesien suojeluun haavoittuvilla alueilla erityisesti muussa käytössä kuin viljelyksillä,

                                          —

                                          käyttäjien ja harrastekäyttäjien suojeluun,

                                          —

                                          maalla eläville selkärankaisille ja muille kuin kohdelajeina oleville maakasveille aiheutuvaan riskiin,

                                          —

                                          muiden kuin kohdelajeina olevien maalla elävien niveljalkaisten ja selkärankaisten monimuotoisuudelle ja runsaudelle ravintoverkon vuorovaikutuksen kautta aiheutuvaan riskiin,

                                          —

                                          siihen, että käyttö ennen sadonkorjuuta on hyvien maatalouskäytäntöjen mukaista.

                                    Käyttöedellytyksiin on tarvittaessa sisällyttävä riskinhallintatoimenpiteitä.
                              Jäsenvaltioiden on varmistettava, että glyfosaattia sisältävien kasvinsuojeluaineiden käyttö minimoidaan direktiivin 2009/128/EY 12 artiklan a alakohdassa luetelluilla tietyillä alueilla.
                              Jäsenvaltioiden on varmistettava vastaavuus kaupallisesti valmistetun teknisen materiaalin ja toksikologisuustutkimuksissa käytetyn testausmateriaalin spesifikaatioiden välillä.
                              Jäsenvaltioiden on varmistettava, että glyfosaattia sisältävät kasvinsuojeluaineet eivät sisällä apuainetta polyetoksyloitu talialkyyliamiini (CAS-numero: 61791-26-2).

         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.”


title: Komission täytäntöönpanoasetus (EU) 2017/2330, annettu 14 päivänä joulukuuta 2017, rauta(II)karbonaatin, rauta(III)kloridiheksahydraatin, rauta(II)sulfaattimonohydraatin, rauta(II)sulfaattiheptahydraatin, rauta(II)fumaraatin, aminohappojen rauta(II)kelaattihydraatin, proteiinihydrolysaattien rauta(II)kelaatin ja glysiinin rauta(II)kelaattihydraatin hyväksymisestä kaikkien eläinlajien rehun lisäaineena ja rautadekstraanin hyväksymisestä porsaiden rehun lisäaineena sekä asetusten (EY) N:o 1334/2003 ja (EY) N:o 479/2006 muuttamisesta (ETA:n kannalta merkityksellinen teksti. )

text:
               15.12.2017

               FI

               Euroopan unionin virallinen lehti

               L 333/41

         KOMISSION TÄYTÄNTÖÖNPANOASETUS (EU) 2017/2330,
   annettu 14 päivänä joulukuuta 2017,
   rauta(II)karbonaatin, rauta(III)kloridiheksahydraatin, rauta(II)sulfaattimonohydraatin, rauta(II)sulfaattiheptahydraatin, rauta(II)fumaraatin, aminohappojen rauta(II)kelaattihydraatin, proteiinihydrolysaattien rauta(II)kelaatin ja glysiinin rauta(II)kelaattihydraatin hyväksymisestä kaikkien eläinlajien rehun lisäaineena ja rautadekstraanin hyväksymisestä porsaiden rehun lisäaineena sekä asetusten (EY) N:o 1334/2003 ja (EY) N:o 479/2006 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Rautayhdisteet rauta(III)kloridiheksahydraatti, rauta(III)oksidi, rauta(II)karbonaatti, aminohappojen rauta(II)kelaattihydraatti, glysiinin rauta(II)kelaattihydraatti, rauta(II)fumaraatti, rauta(II)sulfaattiheptahydraatti ja rauta(II)sulfaattimonohydraatti hyväksyttiin ilman aikarajoitusta komission asetuksella (EY) N:o 1334/2003 (3) ja komission asetuksella (EY) N:o 479/2006 (4) direktiivin 70/524/ETY mukaisesti. Kyseiset aineet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, on toimitettu hakemuksia, jotka koskevat rauta(III)kloridiheksahydraatin, rauta(III)oksidin, rauta(II)karbonaatin, aminohappojen rauta(II)kelaattihydraatin, glysiinin rauta(II)kelaattihydraatin, rauta(II)fumaraatin, rauta(II)sulfaattiheptahydraatin ja rauta(II)sulfaattimonohydraatin uudelleenarviointia kaikkien eläinlajien rehun lisäaineina. Lisäksi kyseisen asetuksen 7 artiklan mukaisesti toimitettiin hakemus, joka koski rautadekstraanin hyväksymistä porsaiden rehun lisäaineena. Hakijat pyysivät, että kyseiset lisäaineet luokiteltaisiin lisäaineluokkaan ”ravitsemukselliset lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Tieteellisten näkökohtien vuoksi Euroopan elintarviketurvallisuusviranomainen, jäljempänä ’elintarviketurvallisuusviranomainen’, suositteli 19 päivänä kesäkuuta 2013 (5), 30 päivänä tammikuuta 2014 (6), 5 päivänä maaliskuuta 2014 (7), 28 päivänä huhtikuuta 2014 (8) ja 27 päivänä tammikuuta 2016 (9) antamissaan lausunnoissa nimeämään raudan (”ferric”) rauta(III):ksi ja ferron (”ferrous”) rauta(II):ksi, jotta vältettäisiin mahdolliset väärinkäsitykset. Lisäksi elintarviketurvallisuusviranomainen suositteli aminohappojen rauta(II)kelaatin jakamista sen kemiallisten ominaisuuksien perusteella seuraaviin kahteen ryhmään: aminohappojen rauta(II)kelaattihydraatti ja proteiinihydrolysaattien rauta(II)kelaatti.

               (5)

               Elintarviketurvallisuusviranomainen totesi, ettei rauta(II)karbonaatilla, rauta(III)kloridiheksahydraatilla, rauta(II)sulfaattimonohydraatilla, rauta(II)sulfaattiheptahydraatilla, rauta(II)fumaraatilla, aminohappojen rauta(II)kelaattihydraatilla, proteiinihydrolysaattien rauta(II)kelaatilla ja glysiinin rauta(II)kelaattihydraatilla ole ehdotetuissa käyttöolosuhteissa haitallista vaikutusta eläinten terveyteen, kuluttajien turvallisuuteen eikä ympäristöön. Koska kukin rauta(II)- ja rauta(III)-yhdiste voi niissä esiintyvän nikkelin vuoksi ärsyttää silmiä, ihoa ja hengitysteitä, kyseisten lisäaineiden ja niitä sisältävien esiseosten käsittelyn osalta olisi toteutettava asianmukaisia suojatoimenpiteitä, jottei käyttäjille aiheudu turvallisuuteen liittyviä ongelmia.

               (6)

               Elintarviketurvallisuusviranomainen totesi 24 päivänä tammikuuta 2017 antamissaan lausunnoissa (10), ettei rautadekstraanilla ole ehdotetuissa käyttöolosuhteissa haitallista vaikutusta eläinten terveyteen, kuluttajien turvallisuuteen eikä ympäristöön ja ettei käyttäjille aiheudu turvallisuuteen liittyviä ongelmia, kun toteutetaan asianmukaiset suojatoimenpiteet.

               (7)

               Elintarviketurvallisuusviranomainen totesi myös, että rauta(II)karbonaatti, rauta(III)kloridiheksahydraatti, rauta(II)sulfaattimonohydraatti, rauta(II)sulfaattiheptahydraatti, rauta(II)fumaraatti, aminohappojen rauta(II)kelaattihydraatti, proteiinihydrolysaattien rauta(II)kelaatti, glysiinin rauta(II)kelaattihydraatti ja rautadekstraani ovat tehokkaita raudan lähteitä, joskin rauta(II)karbonaatin biologinen hyötyosuus vaihtelee merkittävästi ja sen katsotaan olevan alhaisempi kuin rauta(II)sulfaatilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.

               (8)

               Rauta(II)karbonaatin, rauta(III)kloridiheksahydraatin, rauta(II)sulfaattimonohydraatin, rauta(II)sulfaattiheptahydraatin, rauta(II)fumaraatin, aminohappojen rauta(II)kelaattihydraatin, proteiinihydrolysaattien rauta(II)kelaatin ja glysiinin rauta(II)kelaattihydraatin arviointi kaikkien eläinlajien rehun lisäaineena ja rautadekstraanin arviointi porsaiden rehun lisäaineena osoittavat, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät lukuun ottamatta juomavettä. Sen vuoksi kyseisten aineiden käyttö tämän asetuksen liitteessä kuvatulla tavalla olisi hyväksyttävä ja niiden käyttö juomaveteen lisättynä olisi kiellettävä.

               (9)

               Koska tässä asetuksessa annetaan uusi hyväksyntä ”rauta(III)kloridiheksahydraatille”, ”rauta(II)karbonaatille”, ”aminohappojen rauta(II)kelaattihydraatille”, ”rauta(II)fumaraatille”, ”rauta(II)sulfaattiheptahydraatille”, ”rauta(II)sulfaattimonohydraatille” ja ”glysiinin rauta(II)kelaattihydraatille” ja evätään ”rauta(III)oksidin” hyväksyntä, näitä aineita koskevat kohdat olisi poistettava asetuksista (EY) N:o 479/2006 ja (EY) N:o 1334/2003.

               (10)

               Koska elintarviketurvallisuusviranomainen ei pysty 24 päivänä toukokuuta 2016 antamissaan lausunnoissa (11) vahvistamaan rautaoksidin turvallisuutta kohdelajien osalta, kyseinen lisäaine ja sitä sisältävä rehu olisi vedettävä markkinoilta mahdollisimman nopeasti. Käytännön syistä olisi kuitenkin sallittava kestoltaan rajoitettu siirtymäkausi kyseisten tuotteiden markkinoilta vetämistä varten, jotta toimijat voivat asianmukaisesti noudattaa markkinoiltavetämisvelvoitetta.

               (11)

               Koska turvallisuuteen liittyvät syyt eivät edellytä asetuksella (EU) N:o 1334/2003 ja asetuksella (EU) N:o 479/2006 hyväksyttyjen rauta(III)kloridiheksahydraatin, rauta(II)karbonaatin, aminohappojen rauta(II)kelaattihydraatin, glysiinin rauta(II)kelaattihydraatin, rauta(II)fumaraatin, rauta(II)sulfaattiheptahydraatin ja rauta(II)sulfaattimonohydraatin hyväksynnän edellytyksiin tehtävien muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

               (12)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluvat, liitteessä tarkoitetut aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.
   2 artikla
   Erityiset käyttöolosuhteet
   Liitteessä tarkoitettuja, lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluvina lisäaineina hyväksyttyjä aineita ei saa käyttää juomaveteen lisättynä.
   3 artikla
   Epääminen
   Evätään rautaoksidin hyväksyntä, eikä ainetta saa enää käyttää ravitsemuksellisena lisäaineena.
   4 artikla
   Asetuksen (EY) N:o 1334/2003 muuttaminen
   Poistetaan asetuksen (EY) N:o 1334/2003 liitteessä olevassa E 1 kohdassa olevan alkuaineen Rauta-Fe kohdalta seuraavat lisäaineet, niiden kemiallinen kaava ja kuvaus: ”rauta(III)kloridi, heksahydraatti”, ”rauta(II)karbonaatti”, ”aminohappojen rauta-II-kelaatit, hydraatit”, ”rauta(II)fumaraatti”, ”rautasulfaatti, heptahydraatti”, ”rautasulfaatti, monohydraatti” ja ”rauta(III)oksidi”.
   5 artikla
   Asetuksen (EY) N:o 479/2006 muuttaminen
   Poistetaan asetuksen (EY) N:o 479/2006 liitteessä oleva lisäainetta ”Glysiinin sinkkikelaattihydraatti” koskeva E 1 kohta.
   6 artikla
   Siirtymätoimenpiteet
   1.   Sallitaan komission asetuksella (EU) N:o 1334/2003 ja komission asetuksella (EY) N:o 479/2006 hyväksyttyjen ”rauta(III)kloridiheksahydraatin”, ”rauta(II)karbonaatin”, ”aminohappojen rauta(II)kelaattihydraatin”, ”glysiinin rauta(II)kelaattihydraatin”, ”rauta(II)fumaraatin”, ”rauta(II)sulfaattiheptahydraatin”, ”rauta(III)oksidin” ja ”rauta(II)sulfaattimonohydraatin” ja näitä aineita sisältävien esiseosten, jotka on valmistettu ja varustettu merkinnöillä ennen 4 päivää heinäkuuta 2018 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   2.   Sallitaan 1 kohdassa tarkoitettuja aineita sisältävien rehuaineiden ja rehuseosten, jotka on valmistettu ja varustettu merkinnöillä ennen 4 päivää tammikuuta 2019 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
   3.   Sallitaan 1 kohdassa tarkoitettuja aineita sisältävien rehuaineiden ja rehuseosten, jotka on valmistettu ja varustettu merkinnöillä ennen 4 päivää tammikuuta 2020 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
   7 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Komission asetus (EY) N:o 1334/2003, annettu 25 päivänä heinäkuuta 2003, eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta (EUVL L 187, 26.7.2003, s. 11).

      (4)  Komission asetus (EY) N:o 479/2006, annettu 23 päivänä maaliskuuta 2006, hivenaineiden ryhmään kuuluvien eräiden lisäaineiden hyväksymisestä (EUVL L 86, 24.3.2006, s. 4).

      (5)  EFSA Journal 2013;11(7):3287.

      (6)  EFSA Journal 2014;12(2):3566.

      (7)  EFSA Journal 2014;12(3):3607.

      (8)  EFSA Journal 2015;13(5):4109.

      (9)  EFSA Journal 2016;14(2):4396.

      (10)  EFSA Journal 2017;15(2):4701.

      (11)  EFSA Journal 2016;14(6):4508.


title: Komission täytäntöönpanoasetus (EU) 2017/2325, annettu 14 päivänä joulukuuta 2017, nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden hyväksymisestä kaikkien eläinlajien rehun lisäaineina ja täytäntöönpanoasetuksen (EU) 2017/1007 muuttamisesta (ETA:n kannalta merkityksellinen teksti. )

text:
                  15.12.2017

                  FI

                  Euroopan unionin virallinen lehti

                  L 333/17

            KOMISSION TÄYTÄNTÖÖNPANOASETUS (EU) 2017/2325,
      annettu 14 päivänä joulukuuta 2017,
      nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden hyväksymisestä kaikkien eläinlajien rehun lisäaineina ja täytäntöönpanoasetuksen (EU) 2017/1007 muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                  Lesitiinit hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseiset lisäaineet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan b alakohdan mukaisesti.

                  (3)

                  Asetuksen (EY) N:o 1831/2003 10 artiklan 2 kohdan mukaisesti toimitettiin hakemus, joka koskee lesitiineistä koostuvien valmisteiden uudelleenarviointia kaikkien eläinlajien rehun lisäaineena. Hakija pyysi, että kyseiset lisäaineet luokiteltaisiin lisäaineluokkaan ”teknologiset lisäaineet” ja funktionaaliseen ryhmään ”emulgointiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä heinäkuuta 2016 antamassaan lausunnossa (3), että lesitiineistä, hydrolysoiduista lesitiineistä ja öljyttömästä lesitiinistä koostuvilla valmisteilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että valmisteita pidetään tehokkaina rehussa käytettävinä emulgointiaineina. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaineet määritetään rehusta.

                  (5)

                  Nestemäisten lesitiinien, hydrolysoitujen lesitiinien ja öljyttömien lesitiinien arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisten valmisteiden käyttö tämän asetuksen liitteessä I täsmennetyllä tavalla olisi hyväksyttävä.

                  (6)

                  On aiheellista yhdenmukaistaa lesitiinien, nestemäisten lesitiinien, hydrolysoitujen lesitiinien ja öljyttömien lesitiinien ominaispiirteet ja käyttöedellytykset, jotta vältetään markkinoiden vääristymistä, joten komission täytäntöönpanoasetusta (EU) 2017/1007 (4) olisi muutettava.

                  (7)

                  Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                  (8)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”teknologiset lisäaineet” ja funktionaaliseen ryhmään ”emulgointiaineet” kuuluvat, liitteessä I tarkoitetut lisäaineet eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Asetuksen (EU) 2017/1007 muuttaminen
      Korvataan täytäntöönpanoasetuksen (EU) 2017/1007 liite tämän asetuksen liitteellä II.
      3 artikla
      Siirtymätoimenpiteet
      1.   Sallitaan liitteessä I täsmennettyjen lisäaineiden ja niitä sisältävien esiseosten, jotka on valmistettu ja varustettu merkinnöillä ennen 4 päivää heinäkuuta 2018 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      2.   Sallitaan liitteessä I täsmennettyjä lisäaineita sisältävien rehuseosten ja rehuaineiden, jotka on valmistettu ja varustettu merkinnöillä ennen 4 päivää tammikuuta 2019 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan liitteessä I täsmennettyjä lisäaineita sisältävien rehuseosten ja rehuaineiden, jotka on valmistettu ja varustettu merkinnöillä ennen 4 päivää tammikuuta 2020 ennen 4 päivää tammikuuta 2018 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      4 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 14 päivänä joulukuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  EFSA Journal 2016; 14(8):4561.

         (4)  Komission täytäntöönpanoasetus (EU) 2017/1007, annettu 15 päivänä kesäkuuta 2017, lesitiineistä koostuvan valmisteen hyväksymisestä kaikkien eläinlajien rehun lisäaineena (EUVL L 153, 16.6.2017, s. 13).

         LIITE I

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg lesitiinejä/kg täysrehua, jonka kosteuspitoisuus on 12 %

                        Luokka: teknologiset lisäaineet. Funktionaalinen ryhmä: emulgointiaineet

                     1c322i

                     —

                     Nestemäiset lesitiinit

                        Lisäaineen koostumus

                     Lesitiineistä koostuva valmiste:
                     fosfolipidejä ≥ 48 %,
                     Kosteuspitoisuus ≤ 1 %
                     Nesteenä

                        Tehoaineen ominaispiirteiden kuvaus

                     Nestemäiset lesitiinit (CAS-nro 8002-43-5), joita uutetaan rapsinsiemenistä, auringonkukasta ja/tai soijapavusta

                        Analyysimenetelmä
                         (1)

                     Rehun lisäaineen ominaispiirteet:
                     Komission asetus (EU) N:o 231/2012 (2) ja vastaavat FAO:n JECFA:n monografiassa olevat testit ”Lesitiinin” (3) osalta (4).

                     Kaikki eläinlajit

                     —

                     —

                     —

                     4. tammikuuta 2028

                     1c322ii

                     Hydrolysoidut lesitiinit

                        Lisäaineen koostumus

                     hydrolysoiduista lesitiineistä koostuva valmiste:
                     fosfolipidejä ≥ 44 %,
                     Kosteuspitoisuus ≤ 1 %
                     Nesteenä

                        Tehoaineen ominaispiirteiden kuvaus

                     Nestemäiset hydrolysoidut lesitiinit (CAS-nro 8002-43-5), joita uutetaan auringonkukista ja/tai soijapavuista

                        Analyysimenetelmä
                         (1)

                     Rehun lisäaineen ominaispiirteet:
                     Komission asetus (EU) N:o 231/2012 (2) ja vastaavat FAO:n JECFA:n monografiassa olevat testit ”Lesitiinin” (3) osalta (4)

                     Kaikki eläinlajit

                     4. tammikuuta 2028

                     1c322iii

                     —

                     Öljyttömät lesitiinit

                        Lisäaineen koostumus

                     Öljyttömistä lesitiineistä koostuva valmiste, joka sisältää vähintään: fosfolipidejä ≥ 75 %,
                     Kosteuspitoisuus ≤ 2 %
                     Kiinteä muoto

                        Tehoaineen ominaispiirteiden kuvaus

                     Öljyttömät lesitiinit (CAS-nro 8002-43-5), joita uutetaan auringonkukista ja/tai soijapavuista ja jotka on tehty öljyttömistä liuotinuutolla

                        Analyysimenetelmä
                         (1)

                     Rehun lisäaineen ominaispiirteet:
                     Komission asetus (EU) N:o 231/2012 (2) ja vastaavat FAO:n JECFA:n monografiassa olevat testit ”Lesitiinin” (3) osalta (4).

                     Kaikki eläinlajit

                     —

                     —

                     —

                     4. tammikuuta 2028

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

            (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

            (3)  FAO JECFA Combined Compendium of Food Additive Specifications, ’Lecithin’, Monograph N:o 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm

         LIITE II
         ”
               LIITE

                           Lisäaineen tunnistenumero

                           Hyväksynnän haltijan nimi

                           Lisäaine

                           Koostumus, kemiallinen kaava, kuvaus, analyysimenetelmä

                           Eläinlaji tai -ryhmä

                           Enimmäisikä

                           Vähimmäispitoisuus

                           Enimmäispitoisuus

                           Muut määräykset

                           Hyväksynnän voimassaolo päättyy

                           mg lesitiinejä/kg täysrehua, jonka kosteuspitoisuus on 12 %

                              Luokka: teknologiset lisäaineet. Funktionaalinen ryhmä: emulgointiaineet

                           1c322

                           —

                           Lesitiinit

                              Lisäaineen koostumus

                           Lesitiineistä koostuva valmiste, joka sisältää vähintään:

                                       —

                                       fosfolipidejä ≥ 18 %,

                                       —

                                       lysofosfolipidejä ≥ 11 %,

                                 Kosteuspitoisuus ≤ 1 %

                              Tehoaineen ominaispiirteiden kuvaus

                           Lesitiinit (CAS-nro 8002-43-5), joita uutetaan soijapavuista

                              Analyysimenetelmä
                               (1)

                           Rehun lisäaineen ominaispiirteet:
                           Komission asetus (EU) N:o 231/2012 (2) ja vastaavat FAO:n JECFA:n monografiassa olevat testit ”Lesitiinin” (3), osalta (4).

                           Kaikki eläinlajit

                           —

                           —

                           —

                           =

                           6. heinäkuuta 2027

                     ”

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

            (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

            (3)  FAO JECFA Combined Compendium of Food Additive Specifications, ’Lecithin’, Monograph N:o 4 (2007), http://www.fao.org/ag/agn/jecfa-additives/specs/monograph4/additive-250-m4.pdf

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm


title: Komission täytäntöönpanoasetus (EU) 2017/2326, annettu 14 päivänä joulukuuta 2017, imiprotriinin hyväksymisestä vanhana tehoaineena käytettäväksi biosidivalmisteissa valmisteryhmässä 18 (ETA:n kannalta merkityksellinen teksti. )

text:
               15.12.2017

               FI

               Euroopan unionin virallinen lehti

               L 333/22

         KOMISSION TÄYTÄNTÖÖNPANOASETUS (EU) 2017/2326,
   annettu 14 päivänä joulukuuta 2017,
   imiprotriinin hyväksymisestä vanhana tehoaineena käytettäväksi biosidivalmisteissa valmisteryhmässä 18
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan
   sekä katsoo seuraavaa:

               (1)

               Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luetteloon kuuluu imiprotriini.

               (2)

               Imiprotriini on arvioitu käytettäväksi valmisteryhmässä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on kuvattu asetuksen (EU) N:o 528/2012 liitteessä V.

               (3)

               Yhdistynyt kuningaskunta, joka oli nimetty arvioinnista vastaavaksi toimivaltaiseksi viranomaiseksi, toimitti arviointikertomuksen sekä suosituksensa 20 päivänä heinäkuuta 2016.

               (4)

               Biosidivalmistekomitea valmisteli 27 päivänä kesäkuuta 2017 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät.

               (5)

               Kyseisen lausunnon mukaan valmisteryhmään 18 kuuluvien biosidivalmisteiden, jotka sisältävät imiprotriinia, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (6)

               Siksi on aiheellista hyväksyä imiprotriinin käyttö valmisteryhmään 18 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään imiprotriini käytettäväksi tehoaineena biosidivalmisteissa valmisteryhmässä 18 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  Imiprotriini

                  IUPAC-nimi:
                  Seuraavien reaktiomassa: 2,5-diokso-3-prop-2-ynyyli-imidatsolidin-1-yylimetyyli (1R)-cis-2,2-dimetyyli-3-(2-metyyliprop-1-enyyli)syklopropaanikarboksylaatti; 2,5-diokso-3-prop-2-ynyyli-imidatsolidin-1-yylimetyyli (1R)-trans-2,2-dimetyyli-3-(2-metyyliprop-1-enyyli)syklopropaanikarboksylaatti
                  EY-numero: 428-790-6
                  CAS-numero: 72963-72-5

                  ≥ 870 g/kg

                  1. heinäkuuta 2019

                  30. kesäkuuta 2029

                  18

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota pintaveteen, sedimenttiin ja maaperään, kun tuotteita käytetään sisätiloissa ruiskuttamalla pinnoille.

                              3)

                              Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

         (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

         (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).


title: Komission täytäntöönpanoasetus (EU) 2017/2327, annettu 14 päivänä joulukuuta 2017, 2-metyyli-1,2-bentsisotiatsol-3(2H)-onin hyväksymisestä valmisteryhmään 6 kuuluvissa biosidivalmisteissa käytettävänä tehoaineena (ETA:n kannalta merkityksellinen teksti. )

text:
               15.12.2017

               FI

               Euroopan unionin virallinen lehti

               L 333/25

         KOMISSION TÄYTÄNTÖÖNPANOASETUS (EU) 2017/2327,
   annettu 14 päivänä joulukuuta 2017,
   2-metyyli-1,2-bentsisotiatsol-3(2H)-onin hyväksymisestä valmisteryhmään 6 kuuluvissa biosidivalmisteissa käytettävänä tehoaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 90 artiklan 2 kohdan
   sekä katsoo seuraavaa:

               (1)

               Puola vastaanotti 26 päivänä marraskuuta 2009 Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti hakemuksen, joka koski tehoaineen 2-metyyli-1,2-bentsisotiatsol-3(2H)-oni sisällyttämistä kyseisen direktiivin liitteeseen I käytettäväksi kyseisen direktiivin liitteessä V kuvatussa suljetuissa astioissa käytettävien säilytysaineiden valmisteryhmässä 6, joka vastaa asetuksen (EU) N:o 528/2012 liitteessä V kuvattua valmisteryhmää 6.

               (2)

               Puola toimitti 24 päivänä maaliskuuta 2016 arviointikertomuksen sekä suosituksensa asetuksen (EU) N:o 528/2012 90 artiklan 2 kohdan mukaisesti.

               (3)

               Biosidivalmistekomitea valmisteli Euroopan kemikaaliviraston lausunnon 27 päivänä kesäkuuta 2017 ottaen huomioon arvioinnista vastaavan toimivaltaisen viranomaisen päätelmät.

               (4)

               Kyseisen lausunnon mukaan valmisteryhmään 6 kuuluvien biosidivalmisteiden, jotka sisältävät 2-metyyli-1,2-bentsisotiatsol-3(2H)-onia, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (5)

               Siksi on aiheellista hyväksyä 2-metyyli-1,2-bentsisotiatsol-3(2H)-onin käyttö valmisteryhmään 6 kuuluvissa biosidivalmisteissa, jos kyseisiä spesifikaatioita ja edellytyksiä noudatetaan.

               (6)

               Koska 2-metyyli-1,2-bentsisotiatsol-3(2H)-oni täyttää kriteerit sen luokittelemiseksi Euroopan parlamentin ja neuvoston asetuksen (EY) N:o 1272/2008 (3) liitteessä I olevassa 3.4.2.2.1.2 kohdassa tarkoitetuksi ihoa herkistäväksi aineeksi, alakategoria 1A (voimakkaasti herkistävät aineet), 2-metyyli-1,2-bentsisotiatsol-3(2H)-onilla käsitellyt tai sitä sisältävät käsitellyt esineet olisi merkittävä asianmukaisesti, kun niitä saatetaan markkinoille.

               (7)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (8)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään 2-metyyli-1,2-bentsisotiatsol-3(2H)-oni käytettäväksi tehoaineena biosidivalmisteissa valmisteryhmässä 6 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      (3)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      LIITE

                  Nimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  2-metyyli-1,2-bentsisotiatsol-3(2H)-oni
                  (MBIT)

                  IUPAC-nimi:
                  2-metyyli-1,2-bentsisotiatsol-3(2H)-oni
                  EY-numero: Ei saatavilla
                  CAS-numero: 2527-66-4

                  ≥ 997 g/kg

                  1. heinäkuuta 2018

                  30. kesäkuuta 2028

                  6

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota

                                          a)

                                          ammattikäyttäjiin;

                                          b)

                                          pintaveteen ja pohjaveteen, kun säilöntäainetta sisältäviä maaleja ja laasteja käytetään ulkotiloissa ja kun säilöntäainetta sisältäviä nesteitä käytetään paperin, tekstiilien tai nahan tuotannossa.

                        Käsiteltyjen esineiden markkinoille saattamiseen sovelletaan seuraavaa edellytystä:
                  Henkilö, joka on vastuussa sellaisen käsitellyn esineen markkinoille saattamisesta, joka on käsitelty 2-metyyli-1,2-bentsisotiatsol-3(2H)-onilla tai sisältää sitä, on varmistettava, että käsitellyn esineen merkinnöissä annetaan asetuksen (EU) N:o 528/2012 58 artiklan 3 kohdan toisessa alakohdassa luetellut tiedot.

         (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) 2017/2349, annettu 15 päivänä joulukuuta 2017, täytäntöönpanoasetuksen (EU) 2016/2080 muuttamisesta tarjouskilpailumenettelyllä myytävän rasvattoman maitojauheen varastoonvientipäivän osalta

text:
               16.12.2017

               FI

               Euroopan unionin virallinen lehti

               L 336/22

         KOMISSION TÄYTÄNTÖÖNPANOASETUS (EU) 2017/2349,
   annettu 15 päivänä joulukuuta 2017,
   täytäntöönpanoasetuksen (EU) 2016/2080 muuttamisesta tarjouskilpailumenettelyllä myytävän rasvattoman maitojauheen varastoonvientipäivän osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 28 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) käynnistetyn tarjouskilpailun kattaman rasvattoman maitojauheen määrien määrittämiseksi kyseisen asetuksen 1 artiklassa säädetään määräajasta, johon mennessä rasvaton maitojauhe pitää olla tuotu julkiseen varastointiin.

               (2)

               Ottaen huomioon rasvattoman maitojauheen hintatason nykytilanne markkinoilla sekä interventiovarastojen korkea taso on aiheellista asettaa lisää rasvatonta maitojauhetta myytäväksi varastoonvientipäivää muuttamalla.

               (3)

               Sen vuoksi täytäntöönpanoasetusta (EU) 2016/2080 olisi muutettava.

               (4)

               Jotta tällä asetuksella voitaisiin saattaa rasvatonta maitojauhetta myyntiin viipymättä, sen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) 2016/2080 1 artiklassa ilmaisu ”1 päivää marraskuuta 2015” päivämäärällä ”1 päivää huhtikuuta 2016”.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä joulukuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2017/2362, annettu 5 päivänä joulukuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Lenticchia di Altamura” (SMM))

text:
               19.12.2017

               FI

               Euroopan unionin virallinen lehti

               L 337/15

         KOMISSION TÄYTÄNTÖÖNPANOASETUS (EU) 2017/2362,
   annettu 5 päivänä joulukuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Lenticchia di Altamura” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan
   sekä katsoo seuraavaa:

               (1)

               Italian hakemus nimityksen ”Lenticchia di Altamura” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 501/2012 51 artiklan mukaisesti, nimitys ”Lenticchia di Altamura” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Lenticchia di Altamura” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 280, 24.8.2017, s. 4.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/2363, annettu 6 päivänä joulukuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Μελεκούνι” (Melekouni) (SMM))

text:
               19.12.2017

               FI

               Euroopan unionin virallinen lehti

               L 337/16

         KOMISSION TÄYTÄNTÖÖNPANOASETUS (EU) 2017/2363,
   annettu 6 päivänä joulukuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Μελεκούνι” (Melekouni) (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan
   sekä katsoo seuraavaa:

               (1)

               Kreikan hakemus nimityksen ”Μελεκούνι” (Melekouni) rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Μελεκούνι” (Melekouni) olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Μελεκούνι” (Melekouni) (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.3 ”Leipomo-, konditoria-, makeis- ja keksituotteet” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä joulukuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 280, 24.8.2017, s. 7.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2017/2369, annettu 18 päivänä joulukuuta 2017, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta (ETA:n kannalta merkityksellinen teksti. )

text:
               19.12.2017

               FI

               Euroopan unionin virallinen lehti

               L 337/26

         KOMISSION TÄYTÄNTÖÖNPANOASETUS (EU) 2017/2369,
   annettu 18 päivänä joulukuuta 2017,
   suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa annetun täytäntöönpanoasetuksen (EU) N:o 743/2013 muuttamisesta sen soveltamisajan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:

               (1)

               Komission täytäntöönpanoasetus (EU) N:o 743/2013 (2) hyväksyttiin, kun komission valvontayksikön tarkastuksissa Turkissa havaittiin puutteita unioniin vietäväksi tarkoitettujen simpukoiden tuotannon virallisen valvonnan täytäntöönpanossa ja kun jäsenvaltiot ilmoittivat Turkista peräisin olevista säännösten vastaisista simpukkalähetyksistä, jotka eivät täyttäneet unionin mikrobiologisia vaatimuksia.

               (2)

               Komission valvontayksikön syyskuussa 2015 tekemässä viimeisimmässä tarkastuksessa todettiin edelleen huomattavia puutteita unioniin vietäväksi tarkoitettujen simpukoiden virallisessa valvonnassa. Turkin toimivaltaiset viranomaiset toimittivat tietoja toimenpiteistä, joihin oli ryhdytty kyseisten puutteiden korjaamiseksi. Eräät puutteista, jotka liittyvät esimerkiksi laboratorioiden suorituskykyyn, ovat edelleen olemassa.

               (3)

               Kyseisten tuotteiden luonteen vuoksi täytäntöönpanoasetuksen (EU) N:o 743/2013 soveltamista olisi jatkettava, kunnes on saatu riittävät takeet, jäsenvaltioiden tekemissä kokeissa osoitetaan lähetysten olevan säännösten mukaiset ja seurantatarkastuksessa vahvistetaan, että toimenpiteiden poistaminen on mahdollista.

               (4)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 743/2013 5 artiklan toisessa alakohdassa päivämäärä ”31 päivään joulukuuta 2017” päivämäärällä ”31 päivään joulukuuta 2021”.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2017.

            Komission puolesta

            Puheenjohtaja

         Jean-Claude JUNCKER

      (1)  EYVL L 24, 30.1.1998, s. 9.

      (2)  Komission täytäntöönpanoasetus (EU) N:o 743/2013, annettu 31 päivänä heinäkuuta 2013, suojatoimenpiteiden käyttöön ottamisesta Turkista peräisin olevien ihmisravinnoksi tarkoitettujen simpukoiden tuonnissa (EUVL L 205, 1.8.2013, s. 1).


title: Komission täytäntöönpanoasetus (EU) 2017/2386, annettu 19 päivänä joulukuuta 2017, asetuksella (EY) N:o 1385/2007 siipikarjanliha-alalla avatuissa tariffikiintiöissä 1 päivän joulukuuta ja 7 päivän joulukuuta 2017 välisenä aikana jätetyissä tuontitodistushakemuksissa haettuihin määriin sovellettavan jakokertoimen ja 1 päivänä huhtikuuta 2018 alkavaksi ja 30 päivänä kesäkuuta 2018 päättyväksi osakaudeksi käytettävissä olevaan määrään lisättävien määrien vahvistamisesta

text:
               20.12.2017

               FI

               Euroopan unionin virallinen lehti

               L 340/43

         KOMISSION TÄYTÄNTÖÖNPANOASETUS (EU) 2017/2386,
   annettu 19 päivänä joulukuuta 2017,
   asetuksella (EY) N:o 1385/2007 siipikarjanliha-alalla avatuissa tariffikiintiöissä 1 päivän joulukuuta ja 7 päivän joulukuuta 2017 välisenä aikana jätetyissä tuontitodistushakemuksissa haettuihin määriin sovellettavan jakokertoimen ja 1 päivänä huhtikuuta 2018 alkavaksi ja 30 päivänä kesäkuuta 2018 päättyväksi osakaudeksi käytettävissä olevaan määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   sekä katsoo seuraavaa:

               (1)

               Komission asetuksella (EY) N:o 1385/2007 (2) avataan vuotuisia tariffikiintiöitä siipikarjanliha-alan tuotteiden tuontia varten.

               (2)

               Määrät, joista on 1 päivän joulukuuta ja 7 päivän joulukuuta 2017 välisenä aikana jätetty tuontitodistushakemuksia 1 päivänä tammikuuta 2018 alkavaksi ja 31 päivänä maaliskuuta 2018 päättyväksi osakaudeksi, ovat joidenkin kiintiöiden osalta suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin, joka lasketaan komission asetuksen (EY) N:o 1301/2006 (3) 7 artiklan 2 kohdan mukaisesti.

               (3)

               Määrät, joista on 1 päivän joulukuuta ja 7 päivän joulukuuta 2017 välisenä aikana jätetty tuontitodistushakemuksia 1 päivänä tammikuuta 2018 alkavaksi ja 31 päivänä maaliskuuta 2018 päättyväksi osakaudeksi, ovat joidenkin kiintiöiden osalta pienempiä kuin käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (4)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   1.   Määriin, joita on haettu 1 päivänä tammikuuta 2018 alkavaksi ja 31 päivänä maaliskuuta 2018 päättyväksi osakaudeksi asetuksen (EY) N:o 1385/2007 nojalla jätetyissä tuontitodistushakemuksissa, sovelletaan tämän asetuksen liitteessä vahvistettua jakokerrointa.
   2.   Määrät, joista ei ole jätetty tuontitodistushakemuksia asetuksen (EY) N:o 1385/2007 nojalla ja jotka lisätään 1 päivänä huhtikuuta 2018 alkavaksi ja 30 päivänä kesäkuuta 2018 päättyväksi osakaudeksi, vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  Komission asetus (EY) N:o 1385/2007, annettu 26 päivänä marraskuuta 2007, neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla (EUVL L 309, 27.11.2007, s. 47).

      (3)  Komission asetus (EY) N:o 1301/2006, annettu 31 päivänä elokuuta 2006, tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä (EUVL L 238, 1.9.2006, s. 13).

      LIITE

                  Järjestysnumero

                  Jakokerroin – 1 päivänä tammikuuta 2018 alkavaksi ja 31 päivänä maaliskuuta 2018 päättyväksi osakaudeksi jätetyt hakemukset
                  (%)

                  Hakematta jääneet määrät, jotka lisätään 1 päivänä huhtikuuta 2018 alkavaksi ja 30 päivänä kesäkuuta 2018 päättyväksi osakaudeksi käytettävissä oleviin määriin
                  (kg)

                  09.4410

                  0,121815

                  —

                  09.4411

                  0,124054

                  —

                  09.4412

                  0,124223

                  —

                  09.4420

                  4,646057

                  —

                  09.4421

                  —

                  175 000

                  09.4422

                  0,803288

                  —